Bemeester die vaardighede om deur humor die geheime tot die lewe, liefde en die huwelik te ontsluit.
Humor in die huwelik is gebaseer op Mark Gungor se sukses met tienduisende paartjies wat hom die krediet gee dat hy hulle huwelike verryk en selfs gered het.
Deur sy unieke vermenging van humor en kenmerkende eerlikheid help hy paartjies om oor die weg te kom en pret te hê. Mark ondersoek 'n verskeidenheid onderwerpe soos die mite van 'n "sielsgenoot", die verskil tussen hoe mans en vroue dink, die teenstrydige vlakke van libido en die nood­saaklikheid om te vergewe. Hy bewys die sleutel tot huwe­liksgeluk is nie romanse of voorbeskikking nie – dit is werk en vaardigheid.
Paartjies moet hard werk om hulle verhouding in stand te hou en hulle moet die vaardighede besit om dit te doen. Hoe langer huweliksmaats wag om hierdie vaardig­hede aan te leer, hoe groter is die kans dat hulle gaan opgee. Humor in die huwelik maak dit maklik vir paartjies om vandag nog hulle verhouding na 'n hoër vlak van intimiteit te neem.
Ook beskikbaar in Engels onder die titels Laugh Your Way to a Better Marriage / Laugh Your Way To A Better Marriage (4 DVD)
Mark Gungor is 'n leraar, motivering­spreker, outeur en musikant. Met 30 jaar se ondervinding om oor die hele wêreld te praat, is Mark se nuutste strewe om jong paartjies te help om 'n suksesvolle huwelik te ontsluit. In sy seminare leer Mark die beginsels van die huwelik op 'n manier wat paartjies bemagtig sonder om "prekerig" te wees. Hy is gebore is New York, maar bly nou in Stevens Point, Wisconsin, waar hy die hoof- uitvoerende beampte is van Laugh Your Way America en 'n leraar by 'n plaaslike kerk. Mark en sy vrou, Debbie, is al vir 42 jaar getroud en het 2 kinders en 6 kleinkinders.
Die perfekte maat
Ek en Deb het na Raleigh, Noord-Carolina, gevlieg om een van ons Laugh Your Way to a Better Marriage-seminare aan te bied. Gewoonlik praat ek ses uur of meer tydens 'n na weekseminaar; daarom moet ek versigtig wees om nie my stem te ooreis nie. Ter voorbereiding van 'n byeenkoms probeer ek om nie te veel te klets nie en wys ek gewoonlik enige versoeke van die hand om mense te ontmoet, onderhoude te voer, en dies meer. My goeie vriend en gasheerpastoor, Steve Coronna, het egter gevra of ek die Vrydagoggend voordat die Raleigh-seminaar begin by hom en sy vrou, Connie, wou aansluit op die stel van hulle TV-program, Making Your Marriage Work. My vriendskap met Steve het my huiwe ring om drie TV-programme op dieselfde dag as 'n seminaar te doen, getroef.
Die plan was om 09:15 die hotel te verlaat en na die ateljee te ry om hulle te ontmoet. Ek is nie juis 'n og gendmens nie en het, getrou aan my aard, so laat moontlik geslaap voordat ek op die laaste nippertjie gestort en aangetrek het. Nadat ek geskeer en die min hare wat ek oorhet, gekam het, wou ek 'n skoon onderbroek uit my tas gaan haal, maar